Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Vaenutegevus Iisraeli põhjarindel näib eskaleeruvat.
Ameerika Ühendriigid töötavad väsimatult
regionaalse eskaleerumise vältimiseks.
Iraani president Ibrahim Raisi:
kui sõda on läbi, lakkab Iisraeli juudiriik olemast.
Vaenutegevus näib eskaleeruvat Iisraeli põhjarindel,
samal ajal kui Gazas jätkub lakkamatu võitlus.
Viimase 24 tunni jooksul on toimunud väga intensiivseid kokkupõrkeid,
võrreldes senise sõjategevuse tasemega,
kuna Iisrael on selgelt kaotamas kannatust
Iraani mahitatud võitlejate suhtes Liibanonis ja Süürias.
Täna likvideerisime Hassan Akasha Beit Jannis, Süürias.
Ta oli võtmeisik, kes vastutas Hamasi raketitule eest Süüria territooriumilt
Iisraeli tagala suunas viimastel nädalatel.
Jätkame tegevust Hamasi juhtide vastu ning täna võtsime sihikule
ka rea Hezbollah' sihtmärke kogu Lõuna-Liibanonis,
sealhulgas rühmitusele kuuluvaid sõjalisi objekte.
Vastasime tulega aladele, kust lähtus tuli Iisraeli suunas.
Nagu oleme sõja algusest öelnud, ei salli me ohtu põhjapiiri ääres.
Ütlesime seda ja mõtleme seda tõsiselt.
Oluline on rõhutada, et kuigi sõjategevus Iisraeli põhjarindel
on järk-järgult intensiivistunud,
pole võitlus terrorist räsitud Gaza sektoris tingimata vähenenud,
vaatamata üleminekule nn madalama intensiivsuse faasi.
Kuigi Gaza põhjaosas on endiselt terroristid ja relvad,
ei tegutse nad enam organiseeritud sõjalises raamistikus.
Nii töötame selles piirkonnas nüüd teisiti,
teistsuguse vägede kombinatsiooniga, et süvendada oma saavutusi.
Keskendume hetkel Gaza keskosale, kesksete laagrite piirkonnale
ja Gaza sektori lõunaosale Khan Younise rajoonis.
Tegemist on endiselt intensiivse ja keerulise operatiivtegevusega,
kus nii Gaza kesk- kui lõunaosas peetakse raskeid lahinguid.
Võitlus jätkub kogu 2024. aasta vältel.
Kontradmiral Hagari rõhutas veel,
et kuigi Gaza sektori põhjaosas töömeetodid muutusid,
jätkuvad rasked lahingud nii enklaavi kesk- kui ka lõunaosas.
Vahepeal Jeruusalemmas - USA välisminister Antony Blinken
kohtus hommikul esmalt Iisraeli presidendi Isaac Herzogiga.
Iisraeli riigipea rõhutas Jeruusalemma pahameelt
ANC partei juhitud Lõuna-Aafrika põhjendamatu süüdistuste üle
seoses Iisraeli kuritegudega, mis küündivat genotsiidini.
Neljapäeval algab menetlus Haagi Rahvusvahelises Kohtus,
kus Lõuna-Aafrika kaebas Iisraeli väidetavalt genotsiidi eest kohtusse.
Pole midagi õudsemat ja absurdsemat kui see väide.
Tegelikult on meie vaenlane Hamas.
Oma hartas kutsuvad nad üles hävitama Iisraeli riiki,
juutide ainsat rahvusriiki.
Rahvusvaheline üldsus võttis vastu Genotsiidivastase konventsiooni
pärast inimkonna kõige hullemat julmust - šoa'd, holokausti,
mis oli suunatud konkreetselt juutide, juudi rahva vastu,
et hävitada juudi rass, juudi rahvas.
Hamasi hartas on see peaaegu identne paljudes, paljudes aspektides.
Ja siin oleme Lõuna-Aafrika silmakirjalikkuse tõttu
Rahvusvahelises Kohtus ja esitame uhkelt oma argumendi,
et kasutame enesekaitset vastavalt meie kõige aluselisemale õigusele
rahvusvahelise humanitaarõiguse alusel,
kus teeme kõik endast oleneva ja äärmiselt keerulistes tingimustes,
tagamaks, et ei oleks tahtmatuid tagajärgi ega tsiviilohvreid.
Hoiatame, helistame, näitame, saadame lendlehti.
Kasutame kõiki vahendeid, mida rahvusvaheline õigus võimaldab,
et viia inimesed välja,
ja saaksime lahti harutada selle tohutu terrori linna all,
inimeste kodudes, elutubades ja magamistubades,
mošeedes ja kauplustes ja koolides.
Eile avastasime tohutu terroritehase humanitaarkoridori all,
mida Iisrael kasutab Gaza tsiviilelanike aitamiseks.
Nii et tahan tänada Ameerika Ühendriike,
president Bidenit ja valitsust, ning teid, minister Blinken,
teie moraalse kohusetunde eest,
selle eest, et seisate kindlalt koos Iisraeliga selles lahingus,
mis on selgelt seotud inimkonna ja vaba maailma väärtustega.
Tänan teid, härra president.
Nagu alati, hindame väga kõrgelt presidendi juhtimist
nendel uskumatult keerulistel aegadel Iisraeli, piirkonna riikide
ja eriti inimeste jaoks, kes jätkuvalt kannatavad.
Tulin just mitmest regiooni riigist: Türgist, Kreekast, Jordaaniast,
Katarist, Araabia Ühendemiraatidest, Saudi Araabiast,
ja tahan täna hiljem jagada presidendi, samuti peaministri
ja valitsuskabinetiga mõningaid asju, mida neilt juhtidelt kuulsin.
Ja loomulikult on meil võimalus kohtuda mõne pantvangi perekonnaga
ja arutada meie püsivaid ponnistusi,
et tuua kõik koju oma perekondade juurde.
Meil on palju rääkida, eelkõige edasistest sammudest.
Ootan neid vestlusi, ja nagu alati, on väga hea teie juures olla.
Pärast kohtumist president Herzogiga oli sekretär Blinkenil pikk kohtumine
Iisraeli peaministri Benjamin Netanyahuga.
Tore sind näha. - Sind on ka tore näha.
Kuigi nende kohtumise sisu pole loomulikult avalikustatud,
kinnitas Washingtoni esidiplomaat enne Iisraeli-reisi
oma Katari-visiidi ajal ajakirjandusele tehtud märkustes,
et Bideni valitsus on veendunud vajaduses
suurendada humanitaarabi voolu Gaza sektorisse, olenemata sellest,
et suurem osa sektori aladest on endiselt Hamasi kontrolli all.
Lisaks püüab USA vältida sõja paisumist regionaalseks konfliktiks,
mis omab Washingtoni seisukohast oluliselt sügavamat tähtsust.
Praegu on regioonis sügavad pinged.
See on konflikt, mis võib kergesti metastaseeruda,
põhjustades veelgi suuremat ebakindlust ja veel rohkem kannatusi.
Meil on ühine kohustus tagada, et konflikt ei laieneks, ning arvan,
et meil on ka ühine kohustus kasutada oma mõju, suhteid ja sidemeid,
mis meil on piirkonna erinevate osapooltega,
et püüda vältida eskaleerumist ja hoida ära uute rinnete avanemist.
See pole ainult piirkondlik küsimus; see on ülemaailmne mureteema.
Ja seda enam,
kui kõne all on huttide rünnakud laevaliikluse vabaduse vastu
ühes maailma tihedaima liiklusega kaubanduskoridoris - Punasel merel.
Need rünnakud on otseselt mõjutanud enam kui 40 riigi kodanikke,
lasti ja ärihuve.
Need on häirinud või ümber suunanud peaaegu 20 % maailma laevandusest.
Katari peaminister, kelle riigis Hamasi juhtkond resideerub,
ja kes hoiab sooje suhteid Iraaniga,
on ootuspäraselt väljendanud Doha jõulist vastuseisu
igasugusele Lääne sõjalisele sekkumisele Punasel merel,
väites, et küsimust saaks lahendada diplomaatiliselt
Iisraeli survestamisega sõja lõpetamiseks Gaza sektoris,
mida Katar on Hamasi nimel esindanud.
Loomulikult näeme sündmusi ja Punase mere ääres toimuvat,
kuid meie suurim mure on see, et kogu aeg on tagajärjed,
mis hoiavad meid nõiaringis, mis ei lõpe kunagi,
ja tekitab tõelist pinget kogu regioonis.
Nii et loodame näha, et see, mis toimub tsiviillaevadega,
lõpetatakse võimalikult kiiresti meie diplomaatiliste vahendite abil.
See oleks parim võimalik viis.
Väärib märkimist, et Iraani režiim
on küüniliselt väljendanud pahameelt Katari suutmatuse üle
lõpetada Iisraeli kaitsesõda Hamasi vastu Gaza sektoris - väites,
et sõja jätkumine võib lõpuks viia regionaalse eskaleerumiseni,
milles ajatolla režiim süüdistab häbenematult USAd
ja mitmeid Euroopa riike.
Et püüda probleemi lahendada ja peatada Iisraeli sõjakuriteod,
vältimaks sõda
ja teiste ebakindluse ja ebastabiilsuse elementide levikut piirkonnas,
peavad nad võtma praktilisi meetmeid, et näidata oma soovi ja tahet.
Rahvusvaheline üldsus on aga selgelt näinud
USA ja mõnede Euroopa riikide vasturääkivusi sõnades ja tegudes.
Peaterrorist Qassem Suleimani mälestustseremoonial 5.01 toimunud
ISISe kahekordses pommirünnakus hukkunud saja IRGC toetaja matustel
süüdistas Iraani president Ibrahim Raisi Iisraeli, USAd
ja Euroopat vaenutegevuses,
mida algselt planeeris, vahendas ja juhtis Iraani Islamivabariik ise.
Lisaks kasutas ta võimalust kuulutada, et kui sõda Iisraeli ja Hamasi vahel,
mida ta nimetas operatsiooniks "Al-Aqsa üleujutus", on lõppenud,
siis juudiriiki enam ei eksisteeri.
Teame, et kui operatsioon "Al Aqsa üleujutus" on lõpule viidud,
saab see Jumala abiga olema sionistliku režiimi lõpp.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Lisaks tasub toonitada,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja sooviksite aidata nende kulusid kanda,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmises saates! Seniks - Shalom Jeruusalemmast!
Tõlge: Monika Jaaguri